
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO ASOCIACIJAI „MES KITOKIE VAIKAI“

2023 m. gruodžio 22 d. Nr. TS-367
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 3 punktu, 2 dalies 4 punktu, Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, 61 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos „Mes kitokie vaikai“ 2023 m. lapkričio 15 d. prašymą Nr. 2023/11/15 „Dėl patalpų skyrimo“, Kėdainių rajono savivaldybės taryba n u s p r e n d ž i a:
1. Perduoti asociacijai „Mes kitokie vaikai“ (kodas 305186394) 2 metų laikotarpiui panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias ir šiuo metu Kėdainių „Spindulio“ mokyklos patikėjimo teise valdomas 276,02 kv. m ploto patalpas (indeksai 2-1–2-10, 2-14, 2-22–2-25) pastate, plane pažymėtame 4C4b, unikalus numeris 5398-7000-2047, esančias Kėdainių m., J. Basanavičiaus g. 99. Turto panaudojimo paskirtis – teikti pagalbą ir (arba) socialines paslaugas asmenims, dėl neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems socialinę atskirtį.
2. Sutikti, kad asociacija „Mes kitokie vaikai“ įregistruotų buveinę adresu Kėdainių m., J. Basanavičiaus g. 99.
3. [bookmark: _Hlk151359172]Įgalioti Kėdainių „Spindulio“ mokyklos direktorių pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Statybos ir turto skyriui ne vėliau kaip per 1 mėnesį nuo sutarties sudarymo dienos.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

